**Ministru kabineta noteikumu projekta**

**“Grozījumi Ministru kabineta 2015.gada 28.jūlija noteikumos**

**Nr.438 “Būvniecības informācijas sistēmas noteikumi””**

 **sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums |

|  |
| --- |
| Ministru kabineta noteikumu projekts „Grozījumi Ministru kabineta 2015.gada 28.jūlija noteikumos Nr.438 „Būvniecības informācijas sistēmas noteikumi”” (turpmāk – noteikumu projekts) izstrādāts saskaņā ar Būvniecības likuma 5.panta pirmās daļas 6.punktā doto deleģējumu. Ar Ministru kabineta 2014.gada 19.augusta sēdes protokollēmuma (prot. Nr.44 52.§) 2.punktu Ekonomikas ministrijai tika uzdots astoņu mēnešu laikā pēc būvniecības informācijas sistēmas izveides sagatavot un noteiktā kārtībā iesniegt Ministru kabinetā grozījumus būvniecības jomu regulējošos normatīvajos aktos būvniecības procesa nodrošināšanai, izmantojot būvniecības informācijas sistēmu un citas valsts informācijas sistēmas. Grozījumus būvniecības jomu regulējošos normatīvajos aktos, kas regulē datu apmaiņu starp būvniecības informācijas sistēmu un Nekustamā īpašuma valsts kadastra informācijas sistēmu, izstrādāt sadarbībā ar Tieslietu ministriju. |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015.gada 28.jūlija noteikumu Nr.438 „Būvniecības informācijas sistēmas noteikumi” (turpmāk – noteikumi Nr.438) 1.punktu būvniecības informācijas sistēmas (turpmāk – sistēma) pārzinis ir Būvniecības valsts kontroles birojs (turpmāk – sistēmas pārzinis). Lai sistēmas pārzinis nodrošinātu sistēmas nepārtrauktu darbību atbilstoši normatīvo aktu regulējumam, noteikumu projekts papildina noteikumos Nr.438 noteikto dokumentu iesniegšanas un reģistrācijas kārtību sistēmā, kā arī precizē sistēmas saturu un tajā iekļaujamās informācijas apjomu un kārtību.1. Saeimā 2017.gada 22.jūnijā pieņemtā likuma “Grozījumi Būvniecības likumā” 24.panta sestā daļa paredz, ka būvniecības ierosinātājs būvniecības ieceres iesniegumu vai citus būvniecības dokumentus sistēmā paraksta ar drošu elektronisko parakstu vai lieto elektroniskajā pakalpojumā pieejamo elektroniskās parakstīšanas rīku. Līdz ar to atbilstoši minētajam ir precizēts noteikumu Nr.438 12.punkts, vienlaikus papildinot tos ar jaunu 12.1punktu, kas skaidro, ka sistēmas lietotāja apliecinājums, izmantojot elektroniskās parakstīšanas rīku darbībai sistēmā ar datu kopu, ir sistēmas paraksts, kas saistošs visiem sistēmas lietotājiem un citu sistēmu lietotājiem, kuriem dati tiek nodoti elektroniski.2. Saskaņā ar 2017.gada 22.jūnijā Saeimā pieņemto likumu “Grozījumi Būvniecības likumā” būvniecības procesā ir iespējams mainīt gan būves novietojumu, gan būves apjomu, līdz ar to sākotnējās ziņas par būves stāvu skaitu, apbūves laukumu un ārsienu materiāliem būvniecības procesā var mainīties. Noteikumu Nr.438 20.punktā un 34.1.apakšpunktā ir norādīta informācija, ko sistēma uzkrāj un nodod Valsts zemes dienesta Nekustamā īpašuma valsts kadastra sistēmai par pirmsreģistrētu būvi. Lai pirmsreģistrētu būvi, daļā šajos punktos norādītā informācija ir lieka, jo tā būvniecības procesā var mainīties, līdz ar to ir svītrota šāda norādāmā informācija, kā arī informācija par būves tipu, tā kā būvniecības dokumentos būvei atbilstoši būvju klasifikācijai ir jānorāda četru zīmju kods, nevis kā būves tipam – astoņu zīmju kodā. Noteikumu Nr.438 20.3.apakšpunktā ir svītrota prasība, ka, pirmreģistrējot punktveida inženierbūvi, jānorāda divi būves punkti (sākuma un beigu), tā kā lineārām inženierbūvēm sākuma un beigu būves punkti bieži nenorāda visas plānotās būves konfigurāciju.3. Lai nodrošinātu būvvalžu darbu ar nepieciešamo informāciju, noteikumu projekts paredz precizēt noteikumu Nr.438 24.punktu, papildinot to ar 24.2.3., 24.3., 24.4., 24.5. un 24.6.apakšpunktu, ar informāciju, ko sistēmai tiešsaistē sniedz Valsts zemes dienests: 1) no Nekustamā īpašuma valsts kadastra informācijas sistēmas par dzēstajām kadastra būvēm; 2) no Augstas detalizācijas topogrāfiskās informācijas centrālās datubāzes - augstas detalizācijas topogrāfiskās informācijas datus; 3) no Apgrūtināto teritoriju informācijas sistēmas – apgrūtināto teritoriju informācijas sistēmas datus par apgrūtinātajām teritorijām un objektiem, kam nosaka aizsargjoslas; 4) no digitālā arhīva būvju un telpu grupu grafisko informāciju un elektroniskos dokumentus.4. Noteikumu projekts paredz precizēt noteikumu Nr.438 31.1.4.apakšpunktu, kas nosaka informācijas apjomu, ko sistēma iegūst no Valsts ieņēmuma dienesta par saimnieciskās darbības veicēju – gada apgrozījums par iepriekšējiem trim gadiem, apgrozāmie līdzekļi un īstermiņa parādsaistības, nodokļu nomaksas saistību izpilde un strādājošo vidējie mēneša ienākumi. Šādu ziņu iegūšanu paredz Ministru kabineta 2016.gada 12.aprīļa noteikumu Nr.211 “Būvkomersantu klasifikācijas noteikumi” 28.punkts.5. Noteikumi Nr.438 papildināti ar jaunu 32.1punktu, kas nosaka informācijas apjomu, ko sistēma saskaņā ar Ministru kabineta 2016.gada 12.aprīļa noteikumu Nr.211 “Būvkomersantu klasifikācijas noteikumi” 3.pielikumu iegūst no Iekšlietu ministrijas Informācijas centra Sodu reģistra. Minētā informācija nepieciešama Latvijā reģistrētu būvkomersantu klasifikācijai. Arī būvspeciālistu kompetences novērtēšanas un patstāvīgās prakses uzraudzības ietvaros sertificēšanas institūcija vērtēs Sodu reģistrā pieejamo informāciju par būvspeciālista pārkāpumiem. 6.  Noteikumu Nr.438 34.punktā ir norādīta informācija, ko sistēma tiešsaistes režīmā sniedz Valsts zemes dienesta Nekustamā īpašuma valsts kadastra sistēmai. Šobrīd jau Sistēma nodod visu būvniecības informāciju Nekustamā īpašuma valsts kadastra sistēmai. Taču ir būves, piemēram, sezonas būves, kuras kadastrā nav jāreģistrē vai būvniecības regulējums nosaka tādu objektu būvniecību vai izvietošanu teritorijā, piemēram, labiekārtojuma elementi, kuras atbilstoši būvju klasifikācijai nav uzskatāmas par būvēm, līdz ar to arī šādu objektu būvniecības dokumenti nav jāiesniedz Valsts zemes dienesta Nekustamā īpašuma valsts kadastra sistēmai. Noteikumu projekts paredz, ka sistēma tiešsaistes režīmā nodos būvvaldes vai institūcijas, kas veic būvvaldes funkcijas radītus dokumentus, izņemot ziņas par sezonas būvēm un objektiem, kas neatbilst būvju klasifikācijai. 7. Sistēmas pārzinis līdz 2018.gada 1.jūlijam plāno pabeigt sistēmas elektroniskās saskaņošanas funkcionalitātes izstrādi, līdz ar to ir papildināti noteikumu Nr.438 Noslēguma jautājumi ar punktu, kas nosaka, ka sabiedrisko pakalpojumu sniedzējiem vienošanās par sistēmas lietošanu ar sistēmas pārzini jānoslēdz līdz 2018.gada 1.jūlijam. |
| 3. | Projekta izstrādē iesaistītās institūcijas | Ekonomikas ministrija, Būvniecības valsts kontroles birojs |
| 4. | Cita informācija | Nav  |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz noteikumu Nr.438 V. un VI.nodaļā norādītajām iestādēm, ar kurām noslēgtas vai slēdzamas vienošanās par datu apmaiņu sistēmas ietvaros un uz iestādēm, kuras pilda būvvaldes funkcijas.Tāpat tiesiskais regulējums attiecināms arī uz visām fiziskajām un juridiskajām personām, kas ir reģistrētas vai tiks reģistrētas sistēmas reģistros, kā arī uz ikvienu personu, kura izmantos sistēmā pieejamos pakalpojumus būvniecības procesa ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz, ka pēc 2018.gada 1.jūlija, ja ir noslēgts līgums ar sistēmas pārzini, sabiedrisko pakalpojumu sniedzējs būvniecības procesā darbojas sistēmas vidē, līdz ar to būvniecības ierosinātājs var būvniecības dokumentāciju skaņot sistēmā. Noteikumu projekts samazina administratīvo slogu un pakalpojumu izpildes laiku, jo jāvēršas būs tikai vienā iestādē, sistēma nodos datus tiešsaistē Nekustamā īpašuma valsts kadastra informācijas sistēmai.  |
| 3. | Administratīvo izmaksu monetārs novērtējums | Ja būvniecības dokumentācija tiks skaņota sistēmas ietvaros, šobrīd nav iespējams aprēķināt administratīvās izmaksas, tā kā nav zināms cik sabiedrisko pakalpojumu sniedzēji noslēgs līgumu ar sistēmas pārzini. Sabiedrisko pakalpojumu sniedzēji, piemēram, siltumapgādes, ūdensapgādes un kanalizācijas uzņēmumi darbojas katrā apdzīvotā vietā un nav iespējams prognozēt, kad šādi sabiedrisko pakalpojumu sniedzēji darbosies sistēmas vidē. |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017 gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Nav  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Sistēmas funkcionalitāte par sezonas ēkām jau tika pieteikta ar grozījumiem Ēku būvnoteikumos (Ministru kabineta 2017.gada 24.janvāra noteikumi Nr.50 “Grozījumi Ministru kabineta 2014.gada 2.septembra noteikumos Nr.529 “Ēku būvnoteikumi”), attiecībā uz objektiem, kas nav minēti būvju klasifikācijā (labiekārtojuma elementi) – ar Ministru kabineta 2017.gada 9.maija noteikumiem Nr.253 “Atsevišķu inženierbūvju būvnoteikumi”.Nepieciešamo funkcionalitāti plānots realizēt ERAF projekta “Būvniecības procesu un IS attīstība (1.kārta)” ietvaros.Ar Ministru kabineta 2017.gada 8.septembra rīkojumu Nr.488 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 24.0 versija)” tika apstiprinātas projekta "Būvniecības procesu un informācijas sistēmas attīstība (1. kārta)" izmaksas 1 700 000 *euro* apmērā, kā arī noteikti papildus uzdevumi, kas paredzēti sistēmas funkcionalitātes uzlabošanai. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Projekts šo jomu neskar |
| Atbildīgā institūcija | Ekonomikas ministrija, Būvniecības valsts kontroles birojs |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Sabiedrības informēšana par projekta izstrādes uzsākšanu | Informācija par noteikumu projektu un sabiedrības līdzdalības aktivitātēm bija ievietota Ekonomikas ministrijas tīmekļvietnē. |
| 2. | Sabiedrības līdzdalība projekta izstrādē  | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkuram sabiedrības pārstāvim bija iespēja rakstiski sniegt viedokli (iebildumus un priekšlikumus) par noteikumu projektu, to iesniedzot Ekonomikas ministrijā. |
| 3. | Sabiedrības līdzdalības rezultāti  | Iebildumi un priekšlikumi netika iesniegti  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un institūcijas, kas kontrolē būvniecības procesu vai piedalās būvniecības procesā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošu institūciju un cilvēkresursu ietvaros. |
| 3. | Cita informācija | Nav |

Ministru prezidenta biedrs,

ekonomikas ministrs              A.Ašeradens

Vīza:

Valsts sekretārs            J.Stinka

Bučinska, 67013032,

Elga.Bucinska@em.gov.lv

Zapoļskihs, 67013308,

Ilja.Zapolskihs@bvkb.gov.lv